बॉलीवुड अभिनेत्री जिया खान की मौत के मामले में गिरफ्तार सूरज पंचोली ने पुलिस के सामने कई बातें कबूल की हैं। जिया ने अपने आखिरी खत में गोवा में हुई लड़ाई और उसके बाद जिस मेडिकल ट्रीटमेंट का जिक्र इशारों में किया था, सूरज से पूछताछ से उसकी पूरी कहानी पता चली है। जुहू पुलिस का कहना है कि सूरज ने पुलिस को पूछताछ में बताया है कि आठ महीने पहले गोवा में हुई लड़ाई के दौरान सूरज ने जिया को पीटा था। इसके बाद ही जिया ने अपने हाथ की नस काटी थी।
सूरज ने जिया के साथ लिव-इन में रहने की बात भी मानी है। इसके बाद पुलिस ने उस पर आईपीसी की धारा 498 के तहत भी आरोप लगाए हैं। इसमें किसी महिला के पति या उसके रिश्तेदारों द्वारा महिला का किया गया उत्पीड़न शामिल है। सूरज की आज कोर्ट में पेशी होनी है।
आगे पढ़ें, जुहू के एक अस्पताल ने किया था जिया का अबॉर्शन, पुलिस ने दिया नोटिस...
hin_Deva hin_Deva hin_Deva